Document ID: 32011D0447

A BIZOTTSÁG VÉGREHAJTÁSI HATÁROZATA
(2011. július 20.)
az Európai Mezőgazdasági Orientációs és Garanciaalap (EMOGA) Garanciarészlege, az Európai Mezőgazdasági Garanciaalap (EMGA) és az Európai Mezőgazdasági Vidékfejlesztési Alap (EMVA) terhére a tagállamok által kifizetett egyes kiadásoknak az európai uniós finanszírozásból való kizárásáról szóló 2010/152/EU határozat helyesbítéséről
(az értesítés a C(2011) 5139. számú dokumentummal történt)
(Csak a lengyel nyelvű szöveg hiteles)
(2011/447/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a közös agrárpolitika finanszírozásáról szóló, 1999. május 17-i 1258/1999/EK tanácsi rendeletre (1) és különösen annak 7. cikke (4) bekezdésére,
tekintettel a közös agrárpolitika finanszírozásáról szóló, 2005. június 21-i 1290/2005/EK tanácsi rendeletre (2) és különösen annak 31. cikkére,
a mezőgazdasági alapok bizottságával folytatott konzultációt követően,
mivel:
(1)
A Bizottság a 2010/152/EU határozattal (3) kizárta a 279 794 442,15 PLN és 25 583 996,81 EUR összeget az európai uniós finanszírozásból, beleértve a Lengyelország által a 2000-2006 közötti programozási időszakban a területalapú vidékfejlesztési intézkedésekre fordított 180 448 032,62 PLN összeget is. Az említett határozat melléklete azonban tévesen „Az EMGA számláinak elszámolása - címzett bevételek” elnevezésű 6701. költségvetési jogcímre terhelendőként szerepelteti az összeget. Mivel a korrekció inkább az átmeneti vidékfejlesztési eszköz (TRDI) szerinti kiadásokra vonatkozik, azt „A strukturális alapokhoz, a Kohéziós Alaphoz és az Európai Halászati Alaphoz kapcsolódó pénzügyi korrekciók” elnevezésű 6500. költségvetési jogcím alatt kellett volna feltüntetni.
(2)
Az 1290/2005/EK tanácsi rendeletnek a kifizető ügynökségek és más testületek akkreditációja és az EMGA és az EMVA számláinak elszámolása tekintetében történő alkalmazására vonatkozó részletes szabályok megállapításáról szóló, 2006. június 21-i 885/2006/EK bizottsági rendelet (4) 11. cikkének (4) bekezdése értelmében az uniós finanszírozásból kizárt összegek levonásra kerülnek az EMGA-val kapcsolatos határozat elfogadását követő második hónapban felmerült kiadásokhoz kapcsolódó havi kifizetésekből. Ezért a 180 448 032,62 PLN összeget a 2010. április 29-i árfolyamon euróra számítottuk át, ami 46 087 919,86 EUR-t tesz ki.
(3)
Az 1257/1999/EK tanácsi rendelet alkalmazására vonatkozó átmeneti részletes szabályoknak a Cseh Köztársaságban, Észtországban, Cipruson, Lettországban, Litvániában, Magyarországon, Máltán, Lengyelországban, Szlovéniában és Szlovákiában a vidékfejlesztési intézkedéseknek az EMOGA Garanciarészlegéből való finanszírozása tekintetében történő megállapításáról szóló, 2004. január 5-i 27/2004/EK bizottsági rendelet (5) 5. cikke értelmében a lengyelországi vidékfejlesztési intézkedésekkel kapcsolatos bizottsági határozatokban euróban kifejezett összegeket kell szerepeltetni. A határozatokban szereplő, átmeneti vidékfejlesztési eszközre vonatkozó, nemzeti valutában kifejezett korrekciókat ezért euróra kell átszámítani. Az átszámítás a korrekció által érintett átmeneti vidékfejlesztési eszközre fordított kiadások költségvetési évében alkalmazott átlagos árfolyamon történik. E módszert követve az átmeneti vidékfejlesztési eszközre a 2005., 2006. és 2007. költségvetési években fordított kiadások korrekciója 180 448 032,62 PLN összegnek felel meg, ami 46 430 682,69 EUR-t tesz ki.
(4)
A 2010/152/EU határozatot emiatt ennek megfelelően módosítani kell,
ELFOGADTA EZT A HATÁROZATOT:
1. cikk
A 2010/152/EU határozat mellékletének valamennyi, Lengyelországot érintő tétele helyébe az e határozat mellékletében megállapított tételek lépnek.
2. cikk
Könyvelési okokból Lengyelországnak 46 087 919,86 EUR összeget jelent be „Az EMGA számláinak elszámolása - címzett bevételek” elnevezésű 6701. költségvetési jogcím alá tartozó visszatérítés címén.
„A strukturális alapokhoz, a Kohéziós Alaphoz és az Európai Halászati Alaphoz kapcsolódó pénzügyi korrekciók” elnevezésű 6500. költségvetési jogcím alatt szereplő átmeneti vidékfejlesztési eszközt érintő pénzügyi korrekciók végrehajtása érdekében a Bizottság 46 430 682,69 EUR összegű visszafizetési felszólítást állít ki.
3. cikk
Ennek a határozatnak a Lengyel Köztársaság a címzettje.
Kelt Brüsszelben, 2011. július 20-án.

Labels: 18
15